Mokpo

Mokpo on kaupunki Etelä-Koreassa Etelä-Jeollan maakunnassa. Vuonna 2010 siellä oli noin 250 000 asukasta. Se sijaitsee Muanin niemimaan kärjessä Etelä-Korean lounaisosassa. Kaupunki on ollut vuosisatojen ajan laivaston tukikohta. Sen edustalla oleva saaristo on hyvää kalastusaluetta.

Mokpo on rautatien pääteasema, ja sieltä lähtee laivareitti Jejun saarelle.

Presidentti Kim Dae-jung  oli kotoisin Mokposta. Korean Formula 1 -rata Korean International Circuit sijaitsee lähellä Mokpoa.

 Lähteet 

 Aiheesta muualla 

Luokka:Etelä-Korean kaupungit